கே. வி. ஆனந்த்

கே. வி. ஆனந்த் (K. V. Anand, 30 அக்டோபர்  1966 – 30 ஏப்ரல் 2021) ஒரு தென்னிந்தியத் திரைப்பட ஒளிப்பதிவாளரும், இயக்குநரும் ஆவார். இவர் கனா கண்டேன் (2005), அயன் (2009) திரைப்படங்கள் மூலம் மக்களிடையே சிறந்த இயக்குநராகப் பெயர் பெற்றார். அதற்கு முன்னரே, பல இந்தி, தமிழ், மலையாளம், தெலுங்குத் திரைப்படங்களுக்கு ஒளிப்பதிவாளராகப் பணியாற்றி உள்ளார். 1995-ஆம் ஆண்டு அவர் ஒளிப்பதிவாளராக பணியாற்றிய முதல் திரைப்படம் தென்மாவின் கொம்பத்து என்ற மலையாளத் திரைப்படத்திற்காக சிறந்த ஒளிப்பதிவிற்கான தேசிய விருது பெற்றுள்ளார். 1999ஆம் ஆண்டு சங்கரின் இயக்கத்தில் வெளிவந்த முதல்வன் திரைப்படத்தில் பணியாற்றினார். அப்போது தனது நுட்பமான ஒளிப்பதிவு திறமைக்காகவும், பிரம்மாண்டத்திற்காகவும் பாராட்டப்பட்டார்.http://silverscreen.in/features/man-moment-kv-anand-interview/

 இளமைக் காலம் 
ஆனந்த் 1966 அக்டோபர் 30 அன்று இந்தியாவின், தமிழ்நாடு மாநிலத்தில் உள்ள சென்னையில் கரிமனல் முணுசாமி வெங்கடேசன் மற்றும் அனசூயா வெங்கடேசன் ஆகியோருக்கு பிறந்தார். இவர் குழந்தை பருவத்தில் பழவேற்காட்டில் வளர்ந்தார். பின்னர் ஜூன் 1986 இல் துவாரகதாஸ் கோவர்தன்தாஸ் வைஷ்ணவ கல்லூரியில் இயற்பியலில் இளங்கலை பட்டம் பெற்றார். பின்னர் சென்னை இலயோலாக் கல்லூரியில், முதுகலை பட்டம் பெற்றார். ஆனந்த் கல்லூரியின் வருடாந்திர இறுதி நாட்களில் இமயமலையில் மலையேற்றப் பயணங்களில் பங்கேற்றார். இந்தியாவின் பல்வேறு தொலைதூர இடங்களுக்கு, அவரது ஆய்வுப் பயணங்கள் புகைப்படம் எடுப்பதில் அவருக்கு ஆர்வத்தைத் தூண்டின. ஆனந்த், கல்லூரியில் மாநில மற்றும் தேசிய அளவிலான புகைப்பட போட்டிகளில் பங்கேற்றார். அவரது காட்சி படங்கள் அவருக்கு ஏராளமான புகைப்பட விருதுகளைப் பெற்றன.

 இறப்பு 
கொரோனா தொற்று பாதிப்புக்கு உள்ளாகி சென்னையில் உள்ள தனியார் மருத்துவமனையில் சிகிச்சை பெற்று வந்த கே. வி. ஆனந்த் வேறு எந்த நோய் அறிகுறிகளும் இல்லாத நிலையில், ஏப்ரல் 30, 2021 அன்று திடீரென மாரடைப்பு ஏற்பட்டு அதிகாலை 3 மணியளவில் காலமானார்.

 திரைப்படங்கள் 
 ஒளிப்பதிவாளராக 
மூலம்:
 ஆண்டு  திரைப்படம்  மொழி 1994
  தென்மாவின் கொம்பத்து  மலையாளம்   மின்னரம்  மலையாளம்  1995  புண்யா பூமி நா தேசம்  தெலுங்கு  1996 காதல் தேசம்  தமிழ்  1997 சந்திரலேகா  மலையாளம்  1997  நேருக்கு நேர்  தமிழ்  1998  டோலி சஜா கே ரக்னா  இந்தி  1999  முதல்வன்  தமிழ்  2000  ஜோஷ்  இந்தி  2001  நாயக்  இந்தி 2002  விரும்புகிறேன்  தமிழ்    த லெஜன்ட் ஆஃப் பகத்சிங்  இந்தி  2003  பாய்ஸ்  தமிழ் 2004  செல்லமே  தமிழ்   2004 காக்கி  இந்தி   2007  சிவாஜி: தி பாஸ்  தமிழ் 2007  ஹீரோவா? சீரோவா?  தமிழ்

 இயக்குநராக 
மூலம்:
 ஆண்டு திரைப்படம் மொழி குறிப்புகள் 2005  கனா கண்டேன்   தமிழ்    2009  அயன்   தமிழ்  2010  கோ  தமிழ்  2012  மாற்றான் தமிழ்2015  அனேகன்  தமிழ்  2017  கவண்  தமிழ்2019  காப்பான்  தமிழ் 

 நடிகராக 
மூலம்:
 மீரா (1992)
 சிவாஜி: தி பாஸ் (2007)
 மாற்றான் (2012)
 கவண் (2017)

 மேற்கோள்கள் 

 வெளிப்புற இணைப்புகள் 


பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:2021 இறப்புகள்
பகுப்பு:1966 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:மலையாளத் திரைப்பட ஒளிப்பதிவாளர்கள்